Ilene og Presterødkilen er viktige fuglebiotoper. Nærmere 300 fuglearter og 200 plantearter finnes på Ilene. Noen arter bruker området til mellomlanding og spisested under trekkene, andre arter hekker i området. Flokker på tusen fugler er ikke uvanlig. Ornitologer driver med ringmerking og registrering av fuglelivet på Ilene, der det er satt opp et spesielt 8 meter høyt fugleobservasjonstårn.